CELEX: 62010TA0437
Language: el
Date: 2013-05-16 00:00:00
Title: Υπόθεση T-437/10: Απόφαση του Γενικού Δικαστηρίου της 16ης Μαΐου 2013 — Gap granen & producten κατά Επιτροπής [Εξωσυμβατική ευθύνη — Εισαγωγή σκληρού σιταριού (froment) υψηλής ποιότητας — Εισαγωγικοί δασμοί — Κανονισμός (ΕΚ) αριθ. 919/2009 — Κανονισμός (ΕΚ) αριθ. 1249/96 — Κατάφωρη παράβαση κανόνα δικαίου που απονέμει δικαιώματα στους ιδιώτες — Υλική ζημία — Αιτιώδης συνάφεια]

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/17
            
         Απόφαση του Γενικού Δικαστηρίου της 16ης Μαΐου 2013 — Gap granen & producten κατά Επιτροπής
   (Υπόθεση T-437/10) (1)
   
   (Εξωσυμβατική ευθύνη - Εισαγωγή σκληρού σιταριού (froment) υψηλής ποιότητας - Εισαγωγικοί δασμοί - Κανονισμός (ΕΚ) αριθ. 919/2009 - Κανονισμός (ΕΚ) αριθ. 1249/96 - Κατάφωρη παράβαση κανόνα δικαίου που απονέμει δικαιώματα στους ιδιώτες - Υλική ζημία - Αιτιώδης συνάφεια)
   2013/C 189/32
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Gap SA granen & producten NV (Zoersel, Βέλγιο) (εκπρόσωποι: C. Ronse, A. Hansebout, K. Claeyé και J. Muyldermans, δικηγόροι)
   
      Καθής: Ευρωπαϊκή Επιτροπή (εκπρόσωποι: Δ. Τριανταφύλλου και B. Burggraaf)
   
      Αντικείμενο
   
   Αγωγή αποζημιώσεως ασκηθείσα βάσει του άρθρου 340 ΣΛΕΕ με αίτημα την αποκατάσταση της ζημίας που διατείνεται ότι υπέστη η ενάγουσα συνεπεία του καθορισμού εισαγωγικών δασμών επί του σκληρού σιταριού (froment) υψηλής ποιότητας με τον κανονισμό (ΕΚ) 919/2009 της Επιτροπής, της 1ης Οκτωβρίου 2009, για τροποποίηση του κανονισμού (ΕΚ) 915/2009 για τον καθορισμό των εισαγωγικών δασμών στον τομέα των σιτηρών από την 1η Οκτωβρίου 2009 (ΕΕ L 259, σ. 5).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Η Ευρωπαϊκή Επιτροπή υποχρεούται να αποκαταστήσει τη ζημία που υπέστη η Gap SA granen & producten NV λόγω της εφαρμογής του κανονισμού (ΕΚ) 919/2009 της Επιτροπής, της 1ης Οκτωβρίου 2009, για τροποποίηση του κανονισμού (ΕΚ) 915/2009 για τον καθορισμό των εισαγωγικών δασμών στον τομέα των σιτηρών από την 1η Οκτωβρίου 2009, στον βαθμό που ο εν λόγω κανονισμός δεν έλαβε υπόψη τη διαμόρφωση τιμών ούτε χρησιμοποίησε μια αντιπροσωπευτική του πραγματικού κόστους μεταφοράς μέθοδο υπολογισμού για τον καθορισμό των εισαγωγικών δασμών επί του σκληρού σιταριού (froment) υψηλής ποιότητας.
            
         
               2)
            
            
               Η Gap granen & producten και η Επιτροπή θα γνωστοποιήσουν στο Γενικό Δικαστήριο, εντός προθεσμίας έξι μηνών από της εκδόσεως της παρούσας αποφάσεως, το ποσό, το οποίο θα καθοριστεί διά κοινής συμφωνίας, της αποζημιώσεως που οφείλεται για την αποκατάσταση της ζημίας αυτής, συμπεριλαμβανομένων των τόκων.
            
         
               3)
            
            
               Σε περίπτωση μη επιτεύξεως συμφωνίας, η Gap granen & producten και η Επιτροπή θα γνωστοποιήσουν στο Γενικό Δικαστήριο, εντός της ίδιας προθεσμίας, τις προτάσεις τους, συνοδευόμενες από συγκεκριμένα αριθμητικά στοιχεία.
            
         
               4)
            
            
               Επιφυλάσσεται ως προς τα δικαστικά έξοδα.
            
         
      (1)  EE C 317 της 20.11.2010.